ประกาศคณะกรรมการกำกับตลาดทุน  
ที่ ทจ. 35/2564  
เรื่อง การขออนุญาตและการอนุญาตให้เสนอขายหุ้นที่ออกใหม่  
(ฉบับที่ 10)

อาศัยอำนาจตามความในมาตรา 16/6 วรรคสอง (1) แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 35 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกำกับตลาดทุนออกประกาศไว้ดังต่อไปนี้

ข้อ 1 ให้ยกเลิกความใน (1) ของข้อ 27 แห่งประกาศคณะกรรมการกำกับตลาดทุน   
ที่ ทจ. 39/2559 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 30 กันยายน   
พ.ศ. 2559 ซึ่งแก้ไขเพิ่มเติมโดยประกาศคณะกรรมการกำกับตลาดทุน ที่ ทจ. 39/2560 เรื่อง การขออนุญาต และการอนุญาตให้เสนอขายหุ้นที่ออกใหม่ (ฉบับที่ 2) ลงวันที่ 2 มิถุนายน พ.ศ. 2560 และให้ใช้ความ ต่อไปนี้แทน

“(1) มีลักษณะเป็นไปตามหลักเกณฑ์ในข้อ 12(1) (2) (3) (4) (ก) และข้อ 19(1) (ก)   
เว้นแต่หลักเกณฑ์ดังนี้ หรือหลักเกณฑ์ที่ได้รับการผ่อนผันจากสำนักงาน

(ก) หลักเกณฑ์ในข้อ 12(2) (ข) 1. เฉพาะในส่วนที่เกี่ยวกับคุณสมบัติของผู้ที่ได้รับมอบหมายให้รับผิดชอบสูงสุดในสายงานบัญชีและการเงิน และของผู้ที่ได้รับมอบหมายให้รับผิดชอบ โดยตรงในการควบคุมดูแลการทำบัญชีตามข้อ 17 วรรคหนึ่ง (5) และ (6)

(ข) หลักเกณฑ์ในข้อ 12(2) (ข) 2. เฉพาะกรณีที่เข้าลักษณะใดลักษณะหนึ่งดังนี้

1. กรณีตามบทเฉพาะกาลแห่งข้อบังคับตลาดหลักทรัพย์แห่งประเทศไทย

เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียน (ฉบับที่ 6) พ.ศ. 2563 ลงวันที่ 3 สิงหาคม พ.ศ. 2563

2. กรณีที่ผู้ขออนุญาตได้เปิดเผยข้อมูลเกี่ยวกับมาตรการหรือกลไก  
ในการถ่วงดุลอำนาจระหว่างคณะกรรมการและฝ่ายจัดการ และแผนการดำเนินการเพื่อมิให้ผู้ขออนุญาต

มีบุคคลที่ดำรงตำแหน่งประธานกรรมการและบุคคลที่ดำรงตำแหน่งผู้จัดการหรือตำแหน่งเทียบเท่า  
ที่เรียกชื่ออย่างอื่นเป็นบุคคลเดียวกัน ไว้ในแบบแสดงรายการข้อมูลการเสนอขายหลักทรัพย์และ  
ร่างหนังสือชี้ชวน”

ข้อ 2 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2564 เป็นต้นไป

ประกาศ ณ วันที่ 5 พฤษภาคม พ.ศ. 2564

(นางสาวรื่นวดี สุวรรณมงคล)

เลขาธิการ  
 สำนักงานคณะกรรมการกำกับหลักทรัพย์และตลาดหลักทรัพย์  
 ประธานกรรมการ  
 คณะกรรมการกำกับตลาดทุน